cyanic-selkie/wikianc huggingface dataset:
Bones (երգ, Imagine Dragons)
Պատմություն
2022 թվականի մարտի 9-ին խումբն իր սոցիալական ցանցերում գրառում է կատարել՝ խնդրելով երկրպագուներին այցելել Discord-ի իրենց պաշտոնական սերվեր Խաղաղօվկիանոսյան ստանդարտ ժամանակով ժամը 3։00-ին՝ անակնկալի համար ։ Խմբի ղեկավարն ու ֆրոնտմեն Դեն Ռեյնոլդսի եղբայրը՝ Մաքը, ուղարկել է WAV ֆայլը, որը պարունակում է «Bones» երգի առաջին 13 վայրկյանները։ Հաջորդ օրը խումբը հայտարարել է TikTok-ում, որ երգը կթողարկվի մարտի 11-ին։ Երգի թողարկումից հետո Ռեյնոլդսը «Rolling Stone» ամսագրին ասել է. «Bones»-ը կյանքի վերջավորության ու փխրունության հանդեպ իմ մշտական մոլուցքի արտացոլումն է։ Ես միշտ փնտրում եմ ապացույցներ, որոնք կհամոզեն ինձ, որ ամեն ինչ դեռ առջևում է, որ կյանքն ինչ-որ առումով իսկապես հավերժական է։ Քանի դեռ չեմ գտել դա, ես փորձում եմ գոնե երազել այն մասին, թե ինչպես հաղթել մահվանը երգում» ։
Երաժշտական տեսահոլովակ
Աուդիո տեսահոլովակի պրեմիերան կայացել է 2022 թվականի մարտի 11-ին ։ Պաշտոնական տեսահոլովակը թողարկվել է նույն թվականի ապրիլի 6-ին ։
Ծանոթագրություններ
Կատեգորիա:Imagine Dragons երգեր
Լուպաչևկա
Լուպաչևկա (Лупачівка), գյուղ Ուկրաինայի Խարկովի մարզի Դվուրեչենսկի շրջանում։
Արտաքին հղումներ
Կատեգորիա:Ուկրաինայի Խարկովի մարզի Դվուրեչենսկի շրջանի բնակավայրեր Կատեգորիա:Ուկրաինայի գյուղեր
Յունիոնի շրջան (Արկանզաս)
Յունիոն (Union County), ԱՄՆ Արկանզաս նահանգի շրջաններից մեկը։ Ընդհանուր տարածությունը 2.691 կմ² է, բնակչությունը՝ 41.639 մարդ (2007 թ. տվյալներով)։ Շրջկենտրոնն է Էլ Դորադո բնակավայրը։ Կազմավորվել է 1829 թ.։
Արտաքին հղում
Կատեգորիա:Արկանզասի շրջաններ
Դինու Լիպատի
Դինու Լիպատի (Dinu Lipatti, ), ռումինացի դաշնակահար։ Հայտնի է հատկապես Շոպենի, Մոցարտի և Բախի իր կատարումներով։ Մահացել է 33 տարեկան հասակում Հոջկինյան լիմֆոմա հիվանդությունից։ Չնայած իր կարճ կարիերային և ոչ մեծ թիվ կազմող ձայնագրություններին շատերը նրան համարում են 20-րդ դարի լավագույն դաշնակահարներից մեկը։
Ծանոթագրություններ
Կատեգորիա:Ռումինացի դաշնակահարներ Կատեգորիա:Բուխարեստ քաղաքում ծնվածներ Կատեգորիա:Ժնև քաղաքում մահացածներ Կատեգորիա:Լեյկոզից մահացածներ Կատեգորիա:Ռումինացի կոմպոզիտորներ
Ալթուն (այլ կիրառումներ)
Ալթուն, կարող է վերաբերել՝
Անվերջանալի երաժշտություն (ֆիլմ)
«Անվերջանալի երաժշտություն» (Song Without End), 1960 թվականին նկարահանված երաժշտական ֆիլմ-կենսագրություն։
Սյուժե
Ֆիլմը նվիրված է հայտնի կոմպոզիտոր Ֆերենց Լիստի երաժշտական ստեղծագործությանն ու սիրային արկածներին։ Սյուժեի համաձայն գլխավոր հերոսը ցանկանում է ամուսնանալ ամուսնացած  ռուս կոմսուհի Քերոլինի հետ (Carolyne)։ Սակայն հաջողության դեպքում դա կհանգեցնի Լիստի և նրա սիրուհու՝ դքսուհի Մարի դ'Ագուի միջև հարաբերությունների վերջնական խաթարմանը, իսկ դքսուհին ամեն կերպ փորձում է պահպանել իր դիրքը։
Ծանոթագրություններ
Կատեգորիա:Ամերիկյան ֆիլմեր Կատեգորիա:1960 ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան երաժշտական ֆիլմեր Կատեգորիա:Անգլերեն ֆիլմեր Կատեգորիա:Լավագույն երաժշտության համար Օսկարի մրցանակակիր ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:Ֆիլմեր, որոնց գործողությունները տեղի են ունենում Ռուսաստանում
Նեշվիլ Պրեդատորզ
Հիմնադրվել է 1998 թվականին։ Տան հանդիպումներն անցկացնում է «Բրիջսթոոն արենա» մարզապալատում։
Թիմի անվանումը բխում է սմիլոդոն կոչվող նախնադարյան կենդանուց, որի մնացորդները գտնվել էին 1971 թվականին՝ Նեշվիլի կենտրոնում՝ «Ֆըրստ ամերիքան» բանկի նեշվիլյան մասնաճյուղի շինարարության ժամանակ
Արտաքին հղումներ
Կատեգորիա:Հոկեյի ազգային լիգայի (NHL) ակումբներ
Հայաստանի բնապահպանական օրենսդրություն
Բնապահպանական օրենսդրություն, բնապահպանության և բնօգտագործման ոլորտում պետական քաղաքականության սկզբունքները սահմանող ազգային և միջազգային իրավական ակտերի ամբողջությունը։ Ազգային իրավական ակտերն են տվյալ երկրի օրենքներն ու օրենսգրքերը և կառավարության ենթաօրենսդրական ու գերատեսչական իրավական ակտերը։ Միջազգագային իրավական ակտերից են տվյալ երկրի խորհրդարանի կողմից վավերացված միջազգային պայմանագրերը, համաձայնագիրը, հուշագրերը և այլն։
Այլ օրենքներ
Գործում են նաև Հայաստանի օրենքներ, որոնք նախատեսում են բնապահպանական և բնօգտագործման հարաբերությունները կարգավորող առանձին դրույթներ, մասնավորապես «Տեղական ինքնակառավարման մասին» օրենքը, որով սահմանվում է համայնքի ղեկավարի իրավասությունը շրջակա միջավայրի և բնության պահպանության գործում, «Դեղերի մասին» օրենքը, որը կարգավորում է ոչ պիտանի դեղերի ոչնչացման դեպքում շրջակա միջավայրի պահպանության հետ կապված հարցերը, «Էներգետիկայի մասին», «Քաղաքաշինության մասին», «Բյուջետային համակարգի մասին», «ՀՀ բնակչության սանիտարահամաճարակային անվտանգության ապահովման մասին», «Արտակարգ իրավիճակներում բնակչության պաշտպանության մասին», «Ագրարային պետական տեսչությունների մասին» օրենքները։ Շրջակա միջավայրի պահպանության Հայաստանի օրենսդրությամբ սահմանված պահանջների և չափորոշիչների խախտումների համար պատժամիջոցների կիրառումը կարգավորվում է ՀՀ Քաղաքացիական, ՀՀ վարչական իրավախախտումների վերաբերյալ և ՀՀ քրեական օրենսգրքերի առանձին հոդվածներով։
Հայաստանի քաղաքացիական օրենսգրքում շրջակա միջավայրի պահպանության նկատմամբ իրավահարաբերությունները կարգավորվում են սեփականության իրավունք ձեռք բերելու վերաբերյալ 11-րդ գլխի, հողի նկատմամբ սեփականության իրավունքի և այլ գույքային իրավունքների վերաբերյալ 13-րդ գլխի պարտավորությունները և դրանց կարգավորման վերաբերյալ 26-րդ գլխի և պատճառած վնասի համար պատասխանատվության և վնասի հատուցման վերաբերյալ 60-րդ գլխի բազմաթիվ հոդվածներով։ Հայաստանի վարչական իրավախախտումների վերաբերյալ օրենսգրքի ավելի քան 40 հոդվածներով կարգավորվում են բնապահպանության և բնօգտագործման բնագավառի օրենսդրությամբ սահմանված պահանջների կատարման խախտումների համար պատժամիջոցների կիրառման մեխանիզմները։ ՀՀ Քրեական օրենսգրքի 6-րդ՝ տնտեսական հանցագործություններ գլխի՝ համապատասխան հոդվածներով պատժամիջոցներ են սահմանվում բույսերի հիվանդությունների և վնասատուների դեմ տարվող պայքարի կանոնների խախտման, ապօրինի ձկան և այլ որսով զբաղվելու կամ դրանց կանոնների խախտման, ապօրինի անտառհատման, տնկարկների փչացման, ընդերքը շահագործելու կանոնների խախտման, վտանգավոր և այլ թափոնների անօրինական շրջանառության դեպքերի համար։ Բնապահպանության և բնօգտագործման ոլորտի ենթաօրենսդրական ակտերը սահմանվում Են հիմնականում Հայաստանի Կառավարության որոշումներով։ Սկսած 1991 թվականի սեպտեմբերից՝ ընդունվել է մոտ 300 որոշում, կարգավորում են անտառների, հողերի, ջրերի, մթնոլորտի, բնության հատուկ պահպանվող տարածքների, կենսապաշարների, ընդերքի պահպանության բնագավառում առաջացող հարաբերությունները։ Հայաստանի բնապահպանական օրենսդրության կարևոր մասն են կազմում գերատեսչական նորմատիվ ակտերը։ Հայաստանի կառավարության 1996 թվականի հունվարի 15-ի «Գերատեսչական նորմատիվ ակտերի պետական գրանցման կարգի մասին» թիվ 13 որոշման ընդունումից հետո ՀՀ բնապահպանության նախարարությունն ընդունել է արդյունագործական ձկնորսության, բնապահպանության և բնօգտագործման վճարների, հատուկ ջրօգտագործման, ընդերքի երկրաբանական ուսումնասիրության և օգտակար հանածոների արդյունահանման հետ կապված հրահանգներ և կարգեր։
Շրջակա միջավայրի պահպանությունն ապահովող օրենսդրությունը Հայաստանում զարգանում է բնական պաշարների օգտագործման և բնության պահպանության ոլորտների օրենսդրությունների կատարելագործման ուղղությամբ։
Շեբ Մամի
Շեբ Մամի (Cheb Mami) բուն ազգանունը Ահմեդ Խելիֆաթի Մոհամեդ (ֆրանսերեն Ahmed Khelifati Mohamed, ), նշանավոր ալժիրցի ծագումով ֆրանսիացի երգիչ ռայ (Raï) երաժշտության։ Նշանավոր երգերից են Bledi, Mon pays, Meli Meli, Parisien du Nord, Azwaw, Raï C'est Chic, Desert Rose (Սթինգ երաժշտի հետ), Youm Wara Youm, Koum Tara և Abdel Kader. Ունեցել է միջազգային ճանաչում։
Ծանոթագրություններ
Կատեգորիա:Ալժիրցի երգիչներ
Տոյոտա Լանդ Քրուիզեր
Տոյոտա լանդ քրուիզեր Toyota Land Cruiser: Այս ամենագնացը, արտադրվում է Ճապոնիայում 1951 թվականից Տոյոտա Մոտոր Կորպորացիոն ընկերության կողմից։ Առաջին սերունդի Լանդ Քրուիզերը թողարկվել է 1951 թվականից : Մեքենան համարվում է քաղաքացիական ամենագնաց։ Լանդ Քրուիզերը արտադրում է ունիվերսալ և բեռնատար մեքենաներ ։ Մեքենայի հուսալիության և երկարակեցության շնորհիվ այն Ավստրալիայում մեծ ճանաչում է ստացել։ Տոյոտան Լանդ Քրուիզերը փորձարկել է Ավստրալիայում ։ Հիմնական մրցակիցներ են համարվում «Ռանգե Ռովեռ», «Ռանգե Ռովեր Դիսքովեր», «Ջիփ Վռանգլեռ», «Նիսսան Պատռոլ» ընկերությունները։ Ճապոնիայում Լանդ Քրուիզերը վաճառվում է միայն դիլլերների միջոցով, որը անվանվում է Տոյոտա Ստորե։ 2014 թվականից սկսած Տոյոտա Լանդ Քրուիզեր Ջ 200 - ը հասանելի է բոլոր ավտոշուկաներում
Տոյոտա Լանդ Քրուիզը 40
Լանդ Քրոիզը Ջ 40 մոդելը հայտնվեց 1960 թվականին։ Մեքենան թողարկվում էր միայն բենզինային շարժիչներով։ 1974 թվականին հայտնվեց Ջ 40 ամենագնացը։
Արտաքին հղումներ
Կատեգորիա:2000-ականների ավտոմեքենաներ Կատեգորիա:1950-ականների ավտոմեքենաներ Կատեգորիա:1960-ականների ավտոմեքենաներ Կատեգորիա:1970-ականների ավտոմեքենաներ Կատեգորիա:1980-ականների ավտոմեքենաներ Կատեգորիա:1990-ականների ավտոմեքենաներ Կատեգորիա:2010-ականների ավտոմեքենաներ Կատեգորիա:Toyota ավտոմեքենաներ
Կիրիխ Փոքր
Գտնվում է Հայաստանի տարածքում։
Բնակչություն
1908 թվականին գյուղն ունեցել է 556 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Բոլշիե Կորյակի (գյուղ, Վելիժսկի շրջան)
Բնակչությունը 2007 թվականին գրանցված տվյալներով կազմում էր 12 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Վալենսա (Ռիո դե Ժանեյրո)
Վալենսա (Valença), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրո նահանգի հարավային մարզում։ Մտնում է Բարրա դու Պիրաի գավառի կազմի մեջ։ Բնակչությունը կազմում է 70 375 մարդ՝ 2006 թվականի տվյալներով։ Գրավում է 1 304,769 կմ2 տարածք։ Բնակչության խտությունը՝ 53,9 մարդ/կմ²։
Քաղաքի տոնը նշվում է սեպտեմբերի 29-ին։
Պատմություն
Քաղաքը հիմնադրվել է 1823 թվականին։
Աշխարհագրություն
Տեղանքի կլիման լեռնային արևադարձային է։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Ռիո դե Ժանեյրո նահանգի բնակավայրեր
Ղևոնդ
Ղևոնդ, VIII դարի հայ պատմիչ, որն իր աշխատությունում շարադրել է Հայաստանի պատմությունը 640 թվականից առ 788 թ.։ Գրքի վերջին մասը գրել է որպես ականատես։ Ղևոնդը Հայաստանում արաբական տիրապետության հաստատման, նվաճող արաբների դեմ հայերի պայքարի, և մասնավորապես՝ 703, 748, 762 և 774 - 775 թթ. արաբական լծի դեմ հայերի բարձրացած ապստամբությունների մասին մեր գիտելիքների հիմնական աղբյուրն է։ Ղևոնդը մեծ ուշադրություն է դարձնում նաև երկրի ներքին կյանքին, տալիս է Մեծ Հայքում, Աղվանքում ու Վիրքում արաբների վարած հարկային քաղաքականության նկարագրությունը։ Գրքում զետեղված է նաև արաբական խալիֆ Օմար Բ և բյուզանդական կայսր Լևոն Գ դավանաբանական հարցերով նամակագրությունը, որի հունարեն բնագիրը մեզ չի հասել։
Ղևոնդի կյանքի մասին շատ քիչ բան է հայտնի։ Իր աշխատությունը գրել է Շապուհ Բագրատունի իշխանի խնդրանքով (մահ. 818 թ.), ուստի ենթադրվում է, որ Ղևոնդը ապրել և ստեղծագործել է 8-րդ դարի վերջերին։ Հայտնի է, որ Ղևոնդը վարդապետ էր և ուսյալ մենակյաց։
Ղևոնդի «Պատմության» տեքստը երկար ժամանակ համարվում էր կորսված և բացահայտվել է միայն 19-րդ դարի 40-ական թթ.։
Ծանոթագրություններ
Կատեգորիա:Հայ պատմիչներ Կատեգորիա:Հայ մատենագիրներ
Արաբական ֆուտբոլային ասոցիացիաների միություն
Արաբական ֆուտբոլային ասոցիացիաների միություն (الاتحاد العربي لكرة القدم‎, Union des associations de football arabe) անվանում կրճատ Ա.Ֆ.Ա.Մ. ֆուտբոլի միասնական կառավարման մարմին Արաբական Պետությունների Լիգայում։
Պատմություն
Արաբական ֆուտբոլային ասոցիացիաների միությունը (Ա.Ֆ.Ա.Մ.) հիմնադրվել է 1974 թվականին Լիբիայի մայրաքաղաք Տրիպոլում։ 1976 թվականի, Ընդհանուր ժողովը տեղի ունեցավ Դամասկոսում, Սիրիա, և ֆուտբոլի ասոցիացիայի շտաբը տեղափոխվել իր ներկայիս նստավայրը Ալ-Ռիադ, Սաուդյան Արաբիա։
Մրցաշարեր
Ազգային
Երիտասարդական
Ակումբային
Տարածաշրջանային
ԱՖԱՄ-ի վարկանիշ ՖԻՖԱ-ի աղյուսակում
Տվյալներն վերցված է ՖԻՖԱ-ի պաշտոնական կայքից
Վերջին անգամ թարմացվել է 9-04-2015
Կանանց ազգային հավաքական
Տվյալներն վերցված է ՖԻՖԱ-ի պաշտոնական կայքից
Վերջին անգամ թարմացվել է 19, 2014
Արտաքին հղումներ
Կատեգորիա:Արաբական ֆուտբոլային ասոցիացիաների միություն Կատեգորիա:Ֆուտբոլային կազմակերպություններ Կատեգորիա:Արաբական կազմակերպություններ Կատեգորիա:Արաբական մշակույթ
Բերտա Մորիզոն մանուշակների փնջով
«Բերտա Մորիզոն մանուշակների փնջով» (Berthe Morisot au bouquet de violettes), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Այս ստեղծագործությունը հեղինակը վրձնել է 1872 թվականին։ Յուղաներկով կտավի չափերն են 55,5 × 40,5 սմ։
Այսօր «Բերտա Մորիզոն մանուշակների փնջով» ստեղծագործությունը պահպանվում և ցուցադրվում է Օրսե թանգարանում (Փարիզ, Ֆրանսիա)։
Ստեղծման պատմություն
1868 թվականին Մանեն ծանոթանում է Ժան Օնորե Ֆրագոնարի ծոռնակից՝ նկարչուհի Բերտա Մորիզոյի հետ։ Նրանց միջև սերտ բարեկամական կապ է ստեղծվում :
Հեղինակը Մորիզոյի դիմանկարների մի ամբողջ շարք է վրձնել՝ սկսած 1869 թվականից «Պատշգամբ» նկարով։
Այն կտավը Մանեն նկարել է Փարիզի կոմունայի անկման շրջանում, երբ Ֆրանս-պրուսական պատերազմի ժամանակ վերադառնում է Ազգային գվարդիայի ծառայությունից։
Նկարագիր
«Բերտա Մորիզոն մանուշակների փնջով» ստեղծագործությունը Մանեն վրձնել է հընթացս երկու սեանսի։ Որպես երախտիք հեղինակը բնորդուհուն է նվիրում մի կտավ, որտեղ պատկերել է մանուշակների փունջ, ծալված հովհար և երկտող, որում գրված է. «à Berthe Morisot… Édouard Manet» («Բերտա Մորիզոյին- Էդուարդ Մանե»)։
Դիմանկարի վերևի աջ անկյունում Մանեն թողել է ստորագրությունը՝ «Manet 72»:
Մոդելը պատկերված է լուսավոր ֆոնին։ Կինը սևատարազ է։ Կրում է ականջօղեր։ Լույսը կտավի վրա ընկնում է ձախ կողմից, որի պատճառով Բերտայի մի կիսադեմը լավ լուսավոր է, մյուսը՝ ստվերապատ։ Այս լուսավորումը անսովոր է Մանեի արվեստում, քանի որ նա միշտ հավասար լուսավորում է կիրառել։ Մանուշակները հազիվ են տեսանելի լանջաբացվածքի մոտ։
Մանեն վաճառել կամ նվիրել է «Բերտա Մորիզոն մանուշակների փնջով» դիմանկարը կոլեկցիոներ և քննադատ Թեոդոր Դյուրեին։ Մորիզոն վերագնել է կտավը 1894 թվականին 5100 ֆրանկով։ Վերջինիս մահից հետո՝ 1895 թվականին կտավը մնում է դստեր՝ Ժյուլիի մոտ ընդհուպ մինչև մահը՝ 1966 թվականը։ Դրանից հետո Ժյուլի որդուն՝ Կլեման Ռուարին է անցնում նկարը։ 1988 թվականին այս ստեղծագործությունը ձեռք է բերում Օրսե թանգարանը։
Արտաքին հղումներ
Կատեգորիա:1872 նկարներ Կատեգորիա:Օրսե թանգարանի նկարներ Կատեգորիա:Ֆրանսիայի արվեստ Կատեգորիա:Կանանց դիմապատկերներ
Միսիր
Միսիր, հայ ազնվականական գերդաստան Լեհաստանում և Ռումինիայում։ Գաղթել են Անիից։ Լեհաստանում հիշատակվում են XV դարից, Ռումինիայում՝ XVII դարից։ Ունեցել են իշխանական տիտղոս և կալվածքներ, էական դեր խաղացել այդ երկրների քաղաքական և հասարակական կյանքում։ Տոհմի նշանավոր գործիչներից են եղել Ռումինիայի գյուղատնտեսության, առևտրի, արդյունաբերության և կալվածների նախարար (1901-1902), տնտեսագիտական բազմաթիվ երկերի հեղինակ՝ Բազիլ (Բասիլ) Մ․, իրավաբան, Ռումինիայի ծերակույտի (սենատ) նախագահի տեղակալ, ակադեմիայի անդամ՝ Պետրե Թհ․ (1856-1929), Բոտոշանի քաղաքապետ (1931-1932), ռումինական բազմաթիվ գրական մրցանակների արժանացած «Մեռած աղշիկը» (1937 թվական) գեղարվեստական երկի հեղինակ՝ Ցոան Բոգդանին (1890-1944), «Զորջե էնեսկու» (1964 թվական) երաժշտագիտական արժեքավոր ուսումնասիրության հեղինակ՝ Նիկոլայեն (1896-1965 ) և ուրիշներ։
Բերեզա (գյուղ, Գլուխովի շրջան)
Բերեզա (Береза), գյուղ Ուկրաինայի Սումիի մարզի Գլուխովի շրջանում։ Հիմնադրվել է 17-րդ դարում։
2001 թվականի տվյալներով Բերեզա գյուղում բնակվում էր 1 579 մարդ։
Արտաքին հղումներ
Կատեգորիա:Ուկրաինայի Սումիի մարզի Գլուխովի շրջանի բնակավայրեր Կատեգորիա:Ուկրաինայի գյուղեր Կատեգորիա:17-րդ դարում հիմնադրված բնակավայրեր
Հույն-իրանական հարաբերություններ
Հույն-իրանական հարաբերություններ (Ελληνικά-ιρανικές σχέσεις, ), դիվանագիտական հարաբերությունները Իրանի Իսլամական Հանրապետության և Հունաստանի Հանրապետության միջև։
Երկու երկրների համագործակցությունը ունի հազարամյակների պատմություն։ Նրանց միավորում է պատմական և մշակութային կապերը։
Ներկայումս Աթենքում գործում է Իրանի, իսկ Թեհրանում՝ Հունաստանի Հանրապետության դեսպանատներ ։
Պատմություն
Երկու երկրների միջև հարաբերությունները հաստատվել են դեռևս մ.թ.ա. 432 թվականին, երբ Աթենքի պատվիրակությունը այց է կատարել Պարսկաստան։
Պարսից թագավոր Քսերքսեսի հրահրմամբ բռնկված հույն-պարսկական պատերազմները պատճառ են դարձել երկու ժողովուրդների միջև դարավոր թշնամանքի առաջացման։ Հույն-պարսկական պատերազմներից հետո երկու երկրների միջև կնքվել է հաշտության պայմանագիր։
Հին պատմության ընթացքում, երբ Աքեմենյան տերության վերահսկողությունը տարածվում էր Թուրքիայի ներկայիս տարածքի վրա՝ Հունաստանի և Պարսկաստանի միջև գտնվում էր ցամաքայիս և ծովային սահման։
Դա է պատճառը, որ շատ հաճախ Եգեյան ծովում բախվում են հունական և պարսկական նավատորմերը։
Հունաստանի և Պարսկաստանի ցամաքային սահմանը Փոքր Ասիայում կազմել է մոտ 75-90 կմ։ Կնքված խաղաղության պայմանագրով Հունաստանը պաշտոնապես ճանաչում էր Աքեմենյան վերահսկողությունը փոքրասիական հունական մի շարք քաղաքների վրա։
Սակայն այսուամենայնիվ երկու երկրների միջև հարաբերությունները պատմության ընթացքում բարելավվել են։ ՀունաստանըԻրանի Իսլամական Հանրապետության դեմ Հյուսիսատլանտյան դաշինքի և Եվրոպական Միության պատժամիջոցների սանկցիայի անդամ է։
Ծանոթագրություններ
Կատեգորիա:Իրանի երկկողմ հարաբերություններ Կատեգորիա:Հունաստանի երկկողմ հարաբերություններ
Դիմ (Բաղդաթի շրջան)
Դիմ (დიმი), գյուղ Վրաստանում։ Գտնվում է Իմերեթի մարզի Բաղդաթի շրջանում։
Դիրք
Գյուղը գտնվում է ծովի մակարդակից 200 մետր բարձրության վրա։ Շրջկենտրոն Բաղդաթից հեռու է 3 կմ։
Բնակչություն
Ըստ 2002 թվականի մարդահամարի տվյալների, գյուղի բնակչությունը կազմում է 3251 մարդ, մեծամասնությունը՝ վրացիներ։
Տրանսպորտ
Ամենամոտ օդանավակայանը գտնվում է Քութայիս քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Բաղդաթի շրջան Կատեգորիա:1583 թվականին հիմնադրված բնակավայրեր
Մալիե Բորնիցի
Մալիե Բորնիցի (Малые Борницы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Գատչինսկի շրջանի բնակավայրեր
Յալիցա Ապարիսիո
Յալիցա Ապարիսիո Մարտինես (Yalitza Aparicio Martínez, ), մեքսիկացի դերասանուհի և մանկավարժ։ Կլեոյի դեբյուտային դերը Ալֆոնսո Կուարոնի «Ռոմա» ֆիլմում 2018 թվականին նրան առաջադրել Է «Օսկար» մրցանակի՝ կանանցի լավագույն դերի համար ։ Նա ունի գիտական աստիճան նախադպրոցական կրթության ոլորտում։
Կյանք և կարիերա
Ապարիսիոն ծնվել է 1993 թվականի դեկտեմբերի 11-ին, Մեքսիկայի  Օախակա քաղաքում։ Հայրը պատկանում է Միշտեքների լեզվաընտանիքին, իսկ մայրը խոսում  է Մեքսիկայում հնդկական լեզուններից մեկով՝ տրիկեյով  ։ Սակայն նա չի տիրապետում միշտեքի լեզվին ու ստիպված էր սովորել այն «Ռոմա» ֆիլմի համար ։  Ապարիսիոին դաստիարակում էր միայնակ մարրը, որը սպասուհի էր աշխաըում ։ Նա չի սովորել դերասանական վարպետությունը և մասնագիտությամբ նախադպրոցական կրթության ուսուցչուհի է ։ Ապարիսիոյի բեկումնային դերը «Ռոմայում» նրան 2018 թվականին բերել Է «Օսկար» մրցանակի անվանակարգը՝ կանանցի լավագույն դերի համար։ Նա նաև ստացել է այդ կարգի անվանակարգեր Չիկագոյի կինոքննադատների ասոցիացիայի, «Critics' Choice Movie Awards»-ի , «հոլիվուդյան կինոմրցանակի» , «Գոթեմի», Սան Ֆրանցիսկոյի կինոքննադատների շրջանակի , «Սպուտնիկ»-ի և կանացի կինոքննադատների շրջանակի մրցանակներում , ինչպես նաև նա ստացել է մեծ ճանաչում Time-ից և The New York Times-ից ։
Ծանոթագրություններ
Կատեգորիա:Մեքսիկացի դերասանուհիներ Կատեգորիա:Մանկավարժներ Կատեգորիա:ՅՈՒՆԵՍԿՕ-ի բարի կամքի դեսպաններ Կատեգորիա:Կին ուսուցիչներ
Մանվել Ջախջախյան
Մանվել Ջախջախյան, հայ բառարանագիր, բանաստեղծ, թարգմանիչ։
Կենսագրություն
Վենետիկի Մխիթարյան միաբանության անդամ (1791 թվականից)։ Զբաղվել է քարոզչությամբ, ապա մանկավարժական, գիտական գործունեությամբ։ 1815-1816 թվականներին խմբագրել է «Դիտակ Բյուզանդյան» պարբերականը ։ Գրել է բանաստեղծություններ, որոնց մի մասը տպագրվել է «Մխիթարյան տաղարան» (1824) ժողովածուում՝ Վահրամ Ռուբինյան ստորագրությամբ։ Թարգմանել է Գ. Գոռացցայի («Արհեստ բարւոք սիրելոյ», 1819), Սալոմոն Գեսների («Քերթուած ի մահն Աբելի», 1825), Ֆրանսուա Ֆենելոնի («Արկածք Տելեմաքայ որդըոյն Ոդիսեայ», 1827) և այլոց ստեղծագործություններից։ 1804-ին Վենետիկում լույս է տեսել Ջախջախյանի «Բառարան յիտալական լեզուե ի հայ և ի տաճիկ» աշխատությունը (45 հազար բառահոդված, համառոտը՝ 1825 թվականին՝ 30 հազար բառահոդված), իսկ 1837 թվականին, ետմահու՝ «Բառգիրք ի բարբառ հայ և իտալական»-ը (60 հազար բառահոդված), որը հայ երկլեզվյան բառարանագրության լավագույն նմուշներից է. ամփոփում է հայ մատենագիտության մեջ օգտագործված, ինչպես նաև իր ժամանակի կենսունակ բառերը, նորաբանությունները։ Թարգմանության հետ միաժամանակ տրվում են բառի բացատրությունը, հաճախ՝ հոմանիշը, գրաբար, բարբառային համարժեքները, նշվում փոխառությունները։ Վերջում բերված են հայկական անձնանունները (Վարդան-Vartano) և տեղանունները (Երասխ-Arasse)՝ իտալերեն արտասանությամբ կամ թարգմանությամբ ։
Ծանոթագրություններ
Կատեգորիա:Հայ բառարանագիրներ Կատեգորիա:Հայ բանաստեղծներ Կատեգորիա:Հայ թարգմանիչներ Կատեգորիա:Մխիթարյան միաբանության անդամներ Կատեգորիա:Հայ գրողներ Կատեգորիա:Հայ հոգևորականներ
Վան Բյուրենի շրջան (Արկանզաս)
Վան Բյուրեն (Van Buren County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.844 կմ² է, բնակչությունը՝ 17.295 մարդ (2007 թ. տվյալներով)։ Շրջկենտրոնն է Քլինթոն բնակավայրը։ Կազմավորվել է 1833 թ.։
Արտաքին հղում
Կատեգորիա:Արկանզասի շրջաններ
Հորաս Գրանտ
Հորաս Ջունիոր Գրանտ (Horace Junior Grant, ), ամերիկացի պրոֆեսիոնալ բասկետբոլիստ։
Խաղացողի կարիերա
Խաղացել է ծանր հարձակվողի և կենտրոնականի դիրքերում։ Սովորել է Քլեմսոնի համալսարանում։ 1987 թվականի NBA դրաֆթի ժամանակ ընտրվել է «Չիկագո Բուլս» ակումբի կողմից՝ 10-րդ համարի ներքո։ Հետագայում հանդես է եկել «Օռլանդո Մեջիք», «Սիեթլ Սուպերսոնիքս» և «Լոս Անջելես Լեյքերս» ակումբների կազմում։ NBA-ում ընդհանուր առմամբ անցկացրել է 17 մրցաշրջան։ Գրանտը «Բուլս» և «Լեյքերս» ակումբների կազմում չորս անգամ դարձել է NBA չեմպիոն։ Մեկ անգամ մասնակցել է NBA բոլոր աստղերի խաղին (1994)։ Չորս անգամ ընդգրկվել է NBA բոլոր աստղերի պաշտպանության երկրորդ հավաքականի մեջ (1993-1996)։ 1987 թվականին ընդգրկվել է NCAA երկրորդ համաամերիկյան հավաքականի մեջ, ինչպես նաև համարվել է Atlantic Coast կոնֆերենցիայի տարվա բասկետբոլիստ։ NBA կարիերայի ընթացքում ընդհանուր առմամբ խաղացել է 1165 խաղ, որոնցում հավաքել է 12 996 միավոր (11,2 մ/խ), կատարել է 9443 անդրադարձ, 2575 փոխանցում, 1143 խլում և 1136 բլոկշոտ ։ Գրանտի տարբերակիչ գիծը համարվում էին նրա պաշտպանողական ակնոցները, որոնք նա կրում էր խաղի ժամանակ։ Նրա եղբայր Հարվի Գրանտը նույնպես հանդես է եկել NBA-ում։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Չիկագո Բուլսի բասկետբոլիստներ Կատեգորիա:Օռլանդո Մեջիքի բասկետբոլիստներ Կատեգորիա:Սիեթլ Սուպերսոնիքսի բասկետբոլիստներ Կատեգորիա:Լոս Անջելես Լեյքերսի բասկետբոլիստներ
Խրուշչյովկա (գյուղ, Դվուրեչենսկի շրջան)
Խրուշչյովկա (Хрущівка), գյուղ Ուկրաինայի Խարկովի մարզի Դվուրեչենսկի շրջանում։
Հանս Ռիգել
Հանս Ռիգել (Hans Riegel; ), գերմանացի ձեռնարկատեր, միլիարդատեր, 1946 թվականից հանդիսացել է Haribo հրուշակեղենի ընկերության սեփականատեր և ղեկավար։
Կենսագրություն
Հանս Ռիգելը ծնվել է 1923 թվականի մարտի 10-ին Բոննում։ Նա եղել է Հանս Ռիգելի ավագի ավագ որդին, որը 1922 թվականին հայտնագործել է մարմելադե արջուկներ քաղցրավենիքը։ Նա ավարտել է Հիսուսի միաբանության դպրոց-պանթեոնը։ 1951 թվականին նա ստացել է դոկտորի գիտական աստիճան Բոննի համալսարանում։ Նրա գիտական թեզի թեման եղել է «Շաքարի արդյունաբերության զարգացումը Երկրորդ համաշխարհային պատերազմի ընթացքում և դրանից հետո»։
1953 թվականին նա ընտրվել է գերմանական բադմինտոնի ասոցիացիայի նախագահ (Deutscher Badminton-Verband)՝ այն բանից հետո, երբ դարձել է բադմինտոնի Գերմանիայի տղամարդկանց առաջնության չեմպիոն, իսկ 1954 և 1955 թվականներին նա դարձել է Գերմանիայի կրկնակի չեմպիոն։
Արտաքին հղումներ
Կատեգորիա:Բոննի համալսարանի շրջանավարտներ
Բոլշիե Շադի
Բոլշիե Շադի (Большие Шады, Оло Шаҙы), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 569 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միշկինսկի շրջանի բնակավայրեր
Կյուր Աղբյուր
Կյուր Աղբյուր, գյուղ Արևելյան Հայաստանի Երևանի նահանգի Ալեքսանդրապոլի գավառում ։
Գտնվում է Հայաստանի տարածքում։
Բնակչություն
1908 թվականին գյուղն ունեցել է 932 հայ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Աստերոիդների ցանկ (138301-138400)
Աստերոիդների ցանկ (138201-138300) * Աստերոիդների ցանկ * Աստերոիդների ցանկ (138401-138500)
Մեծ Քարաբլուր
Մեծ Քարաբլուր, Քարաբլուր, Դաշթափա, Տաշթափա, լեռ Հայաստանի Սյունիքի մարզում, Սյունիքի բարձրավանդակում, Հարժիս գյուղից 4,5 կմ հյուսիս։ Բարձրությունը՝ 2194 մետր։ Շրջակայքում կան աղբյուրներ ։
Ծանոթագրություններ
Կատեգորիա:Սյունիքի մարզի լեռներ
Թմրաբիզնես Կոլումբիայում
Կոլումբիայում թմրաբիզնեսի բուռն զարգացումը հիմնականում պայմանավորված էր 1960-1970 թվականներին հոգեակտիվ նյութերի համաշխարհային պահանջարկով, երկրում կոկայ«»ի պլանտացիաների առկայությամբ, բնակչության ցածր կենսամակարդակով և դրա պատճառով՝ կոկայի հիմքով թմրանյութերի արտադրության համեմատաբար ցածր ինքնարժեքով։ Այսպես, Կոլումբիայում կոկաինի 1 կիլոգրամի արժեքը կազմում է 1500 դոլար, իսկ ԱՄՆ-ի թմրադիլերների մոտ հասնում է 50 000 դոլարի ։
1970-ականների սկզբից, երբ ԱՄՆ-ի կառավարությունը պատերազմ հայտարարեց թմրանյութերին, ԱՄՆ-ն և եվրոպական երկրները ֆինանսական, նյութատեխնիկական, մարտավարական և ռազմական օգնություն են ցուցաբերում Կոլումբիայի կառավարությանը՝ թմրանյութերի ապօրինի շրջանառության դեմ պայքարի ծրագրերի իրականացման նպատակով։ Թմրաբիզնեսի դեմ պայքարի առավել հայտնի ծրագիրը «Կոլումբիա» ծրագիրն էր, որը նախատեսված է նաև ծայրահեղ ձախ կազմակերպությունների դեմ պայքարելու համար, ինչպիսիք են ՖԱՌԿ-ը, որոնք վերջին տասնամյակների ընթացքում վերահսկում են կոկայի աճող շատ տարածքներ։
Կոլումբիայի կառավարության ջանքերի շնորհիվ երկրում թմրանյութերի արտադրությունը դանդաղ նվազում է։ Ըստ մի տվյալների, 2000 թվականին կոկաինի արտադրության գագաթնակետից հետո 2010 թվականին դրա արտադրությունը կրճատվել է 60 %-ով, սակայն, այլ տվյալների համաձայն, այն, ընդհակառակը, 2001 թվականին 463 տոննայից աճել է մինչև 610 տոննա 2006 թվականին ։ Թմրաբիզնեսի հետ կապված հանցավորության մակարդակը չափազանց բարձր է, երկրում 1995-2011 թվականներին կանխամտածված սպանությունների թիվը կազմել է 33,4՝ 100 հազար բնակչի հաշվով ։
Չնայած թմրանյութերի արտադրության մեծ ծավալներին՝ Կոլումբիայում թմրանյութերի սպառման մակարդակն ավելի քիչ է, քան ԱՄՆ-ում և Եվրամիության շատ երկրներում ։
ՄԱԿ-ի Թմրամիջոցների և հանցավորության դեմ պայքարի գրասենյակը (ՄԱԹՀՊԳ), ավելի քան 20 տարի Կոլումբիայի կառավարության կողմից թմրամիջոցների դեմ պայքարի միջոցառումների արդյունավետության վերլուծությունից հետո կոչ է արել այն երկրներին, որտեղ բնակվում են կոկաինի հիմնական սպառողները (հիմնականում Եվրոպայում և Հյուսիսային Ամերիկայում), ստանձնել կոկաինի պահանջարկի նվազեցման պատասխանատվության բաժինը ։
thumb|350px|Կոլումբիական նարկոթրաֆիկի ուղիները ԱՄՆ-ում Թմրանյութերի ապօրինի շրջանառության դեմ պայքարի Կոլումբիայի ազգային ոստիկանության գործունեությունը չափազանց արդյունավետ էր. վերջին 10 տարվա ընթացքում երկրում ամեն տարի կալանավորել կամ արտահանձնել են ավելի քան 100 թմրաբարոն, իսկ թմրանյութերի դեմ պայքարի կոլումբիացի մասնագետներն իրենց գործընկերներին խորհուրդ են տվել Լատինական Ամերիկայի 7 և Աֆրիկայի 12 երկրներում ։ Իշխանությունների գործողությունները թմրավաճառների կատաղի դիմադրություն են առաջացրել. վարձու մարդասպանների ձեռքից զոհվել են երկրի նախագահի առնվազն 5 թեկնածուներ՝ Լուիս Կառլոս Գալանը, Ջայմե Պարդո Լեալը, Բեռնարդո Խարամիլյո Օսան, Ալվարո Գոմես Ուրտադոն և Կառլոս Պիսարրո Լեոնգոմեսը, իսկ 1985 թվականին ահաբեկչություն է իրականացվել Բոգոտայում արդարադատության պալատի շենքում, որը խլել է Գերագույն դատարանի 25 դատավորներից 11-ի կյանքը։ Նարկոդելների սանձազերծած ահաբեկչության զոհ են դարձել նաև հայրենասիրական միություն կուսակցության ավելի քան 3 հազար անդամներ և մեծ թվով շարքային ոստիկաններ, դատավորներ և վկաներ ։
Թմրանյութերի արտադրություն
2006 թվականի տվյալներով՝ կոկայի արտադրությամբ զբաղված է եղել շուրջ 67 000 տնային տնտեսություն, հիմնականում Պուտումայո, Կակետա, Մետա, Գուավյարե, Նարինյո, Անտյոկիա և Վիչադա դեպարտամենտներում ։ Կոկաինի արտադրությունը վնաս է հասցնում բնապահպանությանը, տնտեսությանը և ազգային առողջապահությանը։ Կոկայի պլանտացիայի տակ դաշտերը մաքրելու նպատակով անտառահատումները, հողի էրոզիան և քիմիական աղտոտումը վնասում են շրջակա միջավայրին ։ Այս երևույթների դեմ պայքարը չափազանց բարդ է թմրավաճառների ազդեցիկ կլանների հակազդեցության պատճառով ։ Կոկայի պլանտացիայի շատ սեփականատերեր մարմնավաճառներին օգտագործում են իրենց աշխատողներին սպասարկելու համար, ինչը հանգեցնում է վեներական հիվանդությունների արագ տարածմանը ։ Կոկայի աճեցման աննշան դրական ազդեցությունը պլանտացիաների աշխատողների ժամանակավոր զբաղվածության ստեղծումն է, ինչը նրանց հնարավորություն է տալիս ժամանակավորապես բարելավել կենսամակարդակը (երկրում բնակչության 47 %-ը աղքատության մակարդակից ցածր է (2008)) ։
Պատմություն
Կոլումբիայում թմրանյութերի արգելքը հիմնված է 1914 թվականի թմրանյութերի մասին Հարիսոնի օրենքի վրա (ԱՄՆ), որն արգելում է օպիատների և կոկաինի արտադրությունն ու օգտագործումը (1937 թվականին օրենքում փոփոխություններ են կատարվել մարիխուանայի, ծխախոտի և ալկոհոլի նկատմամբ, իսկ 1964-ի և 1968-ի միջև ընկած ժամանակահատվածում՝ այլ հոգեակտիվ նյութերի՝ խթանիչների, հակադեպրեսանտների, հալյուցինոգենների և այլն) վերաբերյալ։
Որոշ հոգեմետ դեղեր սահմանափակ քանակությամբ աճել է Կոլումբիայում տեղական հնդկական ցեղերի, որոնք ավանդաբար օգտագործում մարիխուանա և Կոկա տերևները ծիսական և բժշկական նպատակներով։
Մարիխուանա
1970-ականների սկզբին ԱՄՆ-ի կառավարությունը Կոլումբիայի և մի շարք այլ երկրների կառավարությունների հետ համատեղ սկսել է «թմրանյութերի դեմ պատերազմ» անվանումով արշավը ։ 1970-ականներին թմրավաճառների դեմ խոշորագույն գործողություններից մեկը Մայամիում տեղակայված «Սև թունա» խմբավորման դեմ պայքարն էր, որը 1970-ականներին ԱՄՆ-ում 16-ամսյա ժամկետում ավելի քան 500 տոննա մարիխուանա էր մատակարարել։
Կոկաինից և հերոինից կարտելներ
1970-ական թվականներին թմրանյութերի շուկայի շրջանառության աճի կապակցությամբ կոլումբիացի թմրադիլերները ձևավորել են մի շարք թմրակարտելներ՝ խոշոր հանցավոր խմբավորումներ, առավել հայտնի՝ Մեդելինյան կարտելը, կարտել Կալին, Հյուսիսային ափի Կարտելը և Հյուսիսային հովտի Կարտելը։
Մեդելինսկի կարտել (1976—1993)
Մեդելինյան կարտելը Պաբլո էսկոբարի գլխավորությամբ ձևավորվել է 1976 թվականին և 1980-ականներին վերահսկում էր Կոլումբիայի թմրավաճառքի մինչև 80 տոկոսը։ Կարտելը սկզբում զբաղվել է Բոլիվիայից և Պերուից կոկայի ներկրմամբ, Կոլումբիայում կոկաինի արտադրությամբ և այն ԱՄՆ տեղափոխմամբ, այդ թվում Ֆլորիդայում, Կալիֆոռնիայում և Նյու Յորքում։
Կարտել Կալի (1977—1998)
Կարտել Կալին (հայտնի է նաև որպես Կալիի ջենտլմենները) հիմնադրվել է Հարավային Կոլումբիայում Ջիլբերտո և Միգել Ռոդրիգես Օրեխուելի եղբայրների կողմից՝ Խոսե Սանտակրուս Լոնդոնյոյի հետ համատեղ, և գործել է հիմնականում Կալիի քաղաքի և Վալե-դել-Կաուկայի դեպարտամենտում։ Կարտելն իր գործունեությունը սկսել է քիդնեփինգից, որից ստացված եկամուտներն այնուհետև ներդրվել են թմրավաճառության մեջ՝ սկսած մարիխուանայից և վերջացրած կոկաինով։ Նշվում է, որ աճման շրջանում կարտելի եկամուտը, ըստ որոշ գնահատականների, տարեկան հասել է մինչև 7 մլրդ դոլարի  ։
Հյուսիսային հովտի կարտել
Հյուսիսային հովտի կարտելը հայտնի է դարձել 1990-ականների երկրորդ կեսին՝ Կալիի և Մեդելինյան կարտելի լուծարումից հետո, հիմնականում գործում է Վալե-դել-Կաուկա դեպարտամենտի հյուսիսում։ Կարտելի ղեկավարները եղել են Դիեգո Լեոն Մոնտոյան Սանչեսը, Ուիլբեր Վարելան և Խուան Կառլոս Ռամիրես Աբադիան։ Որոշ գնահատականների համաձայն՝ կարտելը տարեկան արտահանել է ավելի քան 1,2 մլն ֆունտ կամ 500 մետրական տոննա կոկաին՝ Կոլումբիայից ավելի քան 10 մլրդ դոլար արժողությամբ Մեքսիկա և հետագայում՝ ԱՄՆ։ Համարվում է, որ նարկոթրաֆիկի երթուղիների, իր լաբորատորիաների և Հյուսիսային հովտի կարտելի անձնակազմի պաշտպանության համար օգտվել է Կոլումբիայի ինքնապաշտպանության միացյալ ուժերի (AUC)՝ աջ ուղղության զինված հակակառավարական խմբավորման ծառայություններից, որն ԱՄՆ-ի Պետական դեպարտամենտի կողմից 2004 թվականին ճանաչվել է օտարերկրյա 37 ահաբեկչական կազմակերպություններից մեկը։
Հյուսիսային ափի կարտել
Հյուսիսային ափի կարտելը հիմնադրվել է Կոլումբիայի Բառանկիլյա քաղաքում Կարիբյան ծովի ափին, այն գլխավորել է Ալբերտո Օռլանդես-Գամբոան՝ «Խխունջ» մականունով։ Կարտելը կոկաինի մաքսանենգություն է կազմակերպել ԱՄՆ-ում և Եվրոպայում Կոլումբիայի Հյուսիսային ափի և Կարիբյան ավազանի նավահանգիստների միջոցով։ Այս տարածաշրջանում թմրավաճառների շրջանում Գամբոայի ազդեցությունն այնքան մեծ էր, որ իրենից պահանջել այս կամ այն անձանց սպանության թույլտվություն ։ 1998 թվականի հունիսի 6-ին Գամբոան ձերբակալվել է Բառանկիլիայում ԱՄՆ-ի թմրանյութերի դեմ պայքարի վարչության և Կոլումբիայի ազգային ոստիկանության համատեղ գործողության արդյունքում և տեղափոխվել Բոգոտա, իսկ 2000 թվականի օգոստոսին արտահանձնվել ԱՄՆ։ 2003 թվականի մարտի 3-ին Գամբոան իրեն մեղավոր է ճանաչել թմրանյութերի ապօրինի շրջանառության մեջ, մասնավորապես, Նյու Յորք և ԱՄՆ-ի այլ քաղաքներ մի քանի տասնյակ տոննա կոկաին մատակարարելու մեջ։ Գամբոայի ձերբակալությունից հետո Հյուսիսային ափի կարտելի կառուցվածքը վերացվել է Կոլումբիայի ազգային ոստիկանության կողմից ։
ԱՄՆ-ի հետ արտահանձնման մասին պայմանագիր
ԱՄՆ-ի և Կոլումբիայի միջև արտահանձնման պայմանագիր է կնքվել, ինչը Կոլումբիային թույլ է տվել կոլումբիացի թմրավաճառներին հանձնել ԱՄՆ-ում, որտեղ նրանք դատարանի առաջ են ներկայացրել իրենց հանցագործությունների համար։ Կոլումբիայի պայմաններում թմրավաճառների ձերբակալություններն ու բանտարկությունն անարդյունավետ են եղել, քանի որ նրանք ահաբեկման կամ կաշառակերության ճանապարհով ի չիք են դարձրել տեղի իրավապահ մարմինների գործունեությունը և շարունակել են իրենց բիզնեսը ղեկավարել կալանավայրերից։ Այսպես, այդ պայմանագրի շնորհիվ տրամադրվել են ԱՄՆ-ին և երկարատև ժամկետներ են ստացել Պ. էսկոբարի մերձավոր զինակիցներ Ֆաբիո Օչոան և Կարլոս Լեդերը։
Թմրաբիզնեսի ազդեցությունը Կոլումբիայի կառավարության քաղաքականության վրա
1980-ականներին Մեդելինյան կարտելը հսկայական ազդեցություն ուներ երկրում։ Կարտելի առաջնորդ Պաբլո էսկոբարը չի թաքցրել իր քաղաքական հավակնությունները. 1982 թվականին նա ընտրվել է Կոլումբիայի Ազգային Կոնգրեսի փոխարինող անդամ (այսինքն՝ քվեարկել բացակայող պատգամավորների օգտին) և մտադիր էր իր թեկնածությունն առաջադրել երկրի նախագահի պաշտոնում։ Դա հակազդեցություն է առաջացրել հասարակական լայն շրջանակների կողմից, մասնավորապես, կոլումբիացի հայտնի լրագրող և քաղաքական գործիչ Լուիս Կառլոս Գալանը Պ. էսկոբարին մեղադրել է նախընտրական արշավում «կոկաինային փողեր» օգտագործելու մեջ և 1984 թվականին հասել է էսկոբարի բացառմանը Կոնգրեսի անդամներից։ 1989 թվականին Գալանը սպանվել է մահափորձի հետևանքով, նրա սպանությունը մինչև վերջ չի բացահայտվել։ Պ. էսկոբարի մերձավոր համախոհներից մեկը՝ Կառլոս Լեդերը, նույնպես փորձել է զբաղվել քաղաքականությամբ՝ օգտագործելով թմրաբիզնեսում ձեռք բերված իր միջոցները։ Նա ստեղծել է պոպուլիստական հասարակական շարժում, ֆինանսավորել է գյուղական տարածքների համար անվճար կրթական և առողջապահական ծրագրեր, ինչպես նաև հետնախորշերի բնակիչների համար տների կառուցում։ Նրա ելույթների հռետորաբանությունը կրում էր հակաամերիկյան, հակախորհրդային և հակաիմպերիալիստական բնույթ։ Մեդելյան կարտելի առաջնորդների քաղաքական հավակնությունները լրացուցիչ խթան են դարձել Կոլումբիայի իշխանությունների համար թմրաբիզնեսի դեմ պայքարն ուժեղացնելու համար։
Ի տարբերություն Մեդելինյան կարտելի, կարտել Կալիի առաջնորդները շատ ավելի նուրբ քաղաքականություն էին վարում՝ հրաժարվելով ուղղակի առճակատումից երկրի իշխանությունների հետ։ Կարտելի առաջնորդներից շատերը հարուստ և ազդեցիկ ընտանիքներից էին և հակված էին կոկաինի առևտրից իրենց եկամուտները ներդնել օրինական բիզնեսում, մասնավորապես, դեղագործական և քիմիական արդյունաբերության մեջ (ինչն իր հերթին հնարավորություն էր տալիս օրինական ճանապարհով ձեռք բերել քիմիկատներ, որոնք անհրաժեշտ էին Կոլումբիական լաբորատորիաներում կոկաինի արտադրության համար՝ ԱՄՆ հետագա արտահանման համար)։
Աստերոիդների ցանկ (317001-317100)
Աստերոիդների ցանկ (316901-317000) * Աստերոիդների ցանկ * Աստերոիդների ցանկ (317101-317200)
Թմրաբիզնես Կոլումբիայում
Թմրաբիզնեսի ազդեցությունը Կոլումբիայի կառավարության քաղաքականության վրա
ԱՄՆ-ի Թմրանյութերի դեմ պայքարի վարչության (DEA) ղեկավարը Բոգոտայում մի անգամ հայտարարել է, որ Մեդելինյան կարտելի ղեկավարության համեմատությամբ, Կալիի պարագլուխները «ավելի նուրբ, ավելի մշակութային» են եղել, DEA-ն պարբերաբար անձեռնմխելի է թողել Կալիի կարտելի կառուցվածքը՝ Մեդելինյան կարտելի անդամների գտնվելու վայրի մասին տեղեկատվության դիմաց։
Ազդեցությունը ներքին զինված հակամարտությունների վրա
Հայտնի է թմրակարտելների և Կոլումբիական ինսուրգենտների կազմակերպությունների միջև բազմաթիվ կապերի մասին, որոնք 1960-ականներից պատերազմ են մղում Կոլումբիայի կառավարության դեմ։ Այսպես, Մեդելինսկի կարտելը համագործակցել է կոլումբիական ապստամբ կազմակերպությունների՝ մասնավորապես M-19-ի հետ, ի շահ նարկոթրաֆիկի պաշտպանության։ Հակակառավարական զինված կազմավորումներն, իրենց հերթին, թմրանյութերի ապօրինի առևտրում տեսել են իրենց շարժումների ֆինանսավորման աղբյուրը։ 1990-ական թվականներին Մեդելինյան կարտելի և Կալիի ոչնչացումից հետո ինսուրգենտների որոշ կազմակերպություններ, որոնք վերահսկում էին նարկոթրաֆիկի երթուղիները, Հյուսիսային հովտի կարտել են ստեղծել։ Կոլումբիայի հեղափոխական զինված ուժերը և ազգային ազատագրման բանակը վերահսկողություն են հաստատել Կոլումբիական Ամազոնիայում կոկա աճեցման շրջանների նկատմամբ և կոկա-մածուկի վաճառքից ստացված եկամուտները «հարկով» հարկել։ Որոշ ռազմականացված խմբավորումներ ի սկզբանե աճել են կոկաինի կարտելների մասնավոր բանակներից ։
Ամերիկացի փորձագետների կարծիքով՝ Մ. Պիսենին և Մ. Դուրնեմը «1990-ականներին Կոլումբիայի հեղափոխական զինված ուժերի ամրապնդումը ԱՄՆ-ի հակաթմրանյութային քաղաքականության մի շարք տակտիկական հաջողությունների ոչ կանխամտածված հետևանք էր»։ Այդ հաջողությունները դրդել են կոկայի մշակմանը ՖԱՐՔ վերահսկվող շրջաններում, ինչը ՖԱՐՔ-ին աննախադեպ հնարավորություններ է տվել կոկաինի արտադրությունից ռեսուրսներ կորզելու համար, որպեսզի ուժեղացնի իր պայքարը Կոլումբիական պետության դեմ ։
Արտաքին հղումներ
Կատեգորիա:Թմրաբիզնեսը Կոլումբիայում
Եգիպտական թանգարան (այլ կիրառումներ)
Եգիպտական թանգարան, կարող է վերաբերել՝
Տրայան Վույա
Տրայան Վույա (Traian Vuia, ), ռումինացի գյուտարար և ավիացիայի պիոներ, որը նախագծել, կառուցել և փորձարկել է շարժիչի առաջին մոնոպլանը։ 1906 թվականի մարտի 18-ին առաջին հաջող փորձարկման ժամանակ թռիչքը մոտ 12 մետր (40 ոտնաչափ) էր կազմում, իսկ թռիչքի առավելագույն հեռավորությունը կազմում է 24 մետր (80 ոտնաչափ)։ Սա մոնոպլանում առաջին կարճ թռիչքն էր (կամ «շարժիչով թռիչք») ։ Վույան իր վաղ ստեղծված ինքնաթիռներով երբեք չի կարողացել հասնել կայուն, կառավարվող թռիչքի և նրա փորձարկումները ավիացիայի համար առաջընթաց չեն դարձել։
1918 թվականից ի վեր Ֆրանսիայի քաղաքացի։ Վույան կապված էր Երկրորդ համաշխարհային պատերազմի ժամանակ ֆրանսիական դիմադրության հետ։ Նա Ռումինիա է վերադարձել 1950 թվականին։
Կրթություն և վաղ կարիերա
1892 թվականին (Բանատը այդ ժամանակ Ավստրո-Հունգարական կայսրության հունգարական մասն էր, այժմ Ռումինիայում) ընդունվել է Մեխանիկայի դպրոց Բուդապեշտի պոլիտեխնիկական համալսարանում, որտեղ ստացել է ինժեների դիպլոմ։ Այնուհետև նա տեղափոխվել է Իրավագիտության ֆակուլտետ, որտեղ 1901 թվականի մայիսին՝ «Բանակը և արդյունաբերությունը. պայմանագրերի պետական հաստատությունը» թեմայով ատենախոսությամբ ստացել է իրավագիտության դոկտորի կոչում։
Նա վերադարձել է Լուգոժ, որտեղ ուսումնասիրել է մարդու թռիչքի հարցը և նախագծել է իր առաջին թռչող սարքը, այն անվանել է «ինքնաթիռ-ավտոմեքենա»։ Վույան փորձել է կառուցել մի մեքենա, բայց ֆինանսական դժվարությունների պատճառով որոշել է 1902 թվականի հուլիսին մեկնել Փարիզ՝ հույս ունենալով գտնել մեկին, ով հետաքրքրված է իր նախագծի ֆինանսավորմամբ, հնարավոր է՝ օդապարիկների էնտուզիաստների մեջ։ Նա բախվել է մարդկանց թերահավատությանը, որոնք կարծում էին, որ մեքենան օդից ավելի ծանր չի կարող թռչել։ Այնուհետև նա այցելել է հայտնի տեսաբան և փորձարար Վիկտոր Տատինին, որը կառուցել է ինքնաթիռի մոդելը և այն օդ է բարձրացել 1879 թվականին։
Տատինը հետաքրքրված էր նախագծով, սակայն կասկածում էր, որ Վույան ունեցել է շարժիչ, որը հարմար կլիներ թռիչքի համար, և որ իր ինքնաթիռը կկարողանա կայուն թռչել։ Այնուհետև Վույան 1903 թվականի փետրվարի 16-ին Փարիզում ներկայացրեց Ֆրանսիայի գիտությունների ակադեմիայի իր ծրագիրը, սակայն այն մերժվեց մեկնաբանությամբ․ «Մեքենայի թռիչքի խնդիրը, որը կշռում է ավելի շան քան օդը, չի կարող լուծվել, և դա միայն երազանք է»։
Համաձայն չլինելով Վույան արտոնագիր ստանալու հայտ է ներկայացրել, որը նրան տրամադրել են 1903 թվականի օգոստոսի 17-ին և որը հրապարակվել է 1903 թվականի հոկտեմբերի 16-ին։ Նա սկսեց կառուցել իր առաջին թռչող սարքը ձմռանը 1902-1903 թվականներին։ Հաղթահարելով նոր ֆինանսական դժվարությունները, Վույան նաև սկսեց կառուցել իր սեփական նախագծմամբ շարժիչը 1904 թվականի աշնանը, և նույն տարում դրա համար Մեծ Բրիտանիայում ստացել է արտոնագիր։
Թռիչքի փորձեր
1905 թվականի դեկտեմբերին Վույան ավարտել է իր առաջին ինքնաթիռի՝ «Տրայան Վույա 1»-ի շինարարությունը, որը բարձրակարգ մոնոպլան է ածխաթթու գազով շարժիչի հիման վրա։  Ածխածնի հեղուկ երկօքսիդը գոլորշիացել է կաթսայում, ինչը աշխատանքային հեղուկը տաքացրել է և թույլ է տվել շարժիչին աշխատել մոտ երեք րոպե։ Նա փորձարկման  համար ընտրել է Փարիզին մոտ գտնվող Մոնտեսոնը։ Առաջին հերթին, օգտագործել է մեքենան միայն որպես մեքենա, ապամոնտաժելով թևերը, որպեսզի ձեռք բերի վարորդական փորձ։ 1906 թվականի մարտի 18-ին Վոյան առաջին անգամ փորձեց թռչել։ 50 մետր բարձրության արագացումից հետո ինքնաթիռը պոկվել է գետնից մոտ 12 մետր հեռավորություն է անցել 1 մետր բարձրության վրա, որից հետո վայրէջք է կատարել։ Բրիտանացի ավիացիայի պատմաբան Չարլզ Հարվարդ Գիբբս-Սմիթն այդ ինքնաթիռը նկարագրել է որպես «առաջին մոնոպլան, որը տեղափոխում էր մարդուն և հիմնականում ունի ժամանակակից կոնֆիգուրացիա», թեև «անհաջող», քանի որ այն ընդունակ չէր կայուն թռիչքի։
Ռումինացի էնտուզիաստները նշում են, որ Վույի մեքենան կարողացել է առանց կողմնակի օգնության դուրս գալ հարթ մակերևույթից, ինչպիսիք են լանջը, ռելսերը կամ քարաձիգը։ Նման սահմանումները մտադիր են Ռայթ եղբայրներից ընտրել «առաջին օդաչուավոր կառավարվող թռիչքի» կոչումը, չնայած այն բանին, որ 1903 թվականի դեկտեմբերի 17-ին Ռայթը գետնից թռել է առանց կատապուլտի, միայն նեղ լոկոմոտիվով երկաթուղային ռելսերի օգնությամբ, որը նետել էր Wright Flyer բիպլանը՝ այն բարձրացնելով երկրից։ Բացի այդ, Ռայթը 1904 թվականի սեպտեմբերին կարողացել է հասնել կայուն և վերահսկելի թռիչքի՝ վերադառնալով այն վայր, որտեղից նրանք սկսել են։
1907 թվականին նրա «Վույա II» ինքնաթիռը՝ Անտուանետա ներքին այրման շարժիչով, ցուցադրվել էր Փարիզի առաջին ավիացիոն սրահում։
Ավիացիայի պիոներ Ալբերտո Սանտոս-Դյումոնը, որը 1906 թվականի հոկտեմբերին և նոյեմբերին Փարիզում հայտնի կարճ թռիչքներ է կատարել, Վույային ճանաչել է իր ջանքերի «նախաբանը», ըստ Փարիզում ավիացիայի թանգարանի ղեկավար Շառլ Դոլֆյուսի։
Փաստաթղթեր
Վույան կատարել է իր առաջին թռիչքը, կամ հզոր թռիչքը, 1906 թվականի մարտի 18-ին, իր մեխանիկի և երկու մտերիմ ընկերների ներկայությամբ։ Այդ թռիչքի արդյունքները հրապարակվել են այդ ժամանակ և ապա 1906 թվականի սեպտեմբերին, տեղ են գտել այն նամակներում, որոնք նա գրել է L' Aérophile՝ Ֆրանսիայի ավիաակումբի պաշտոնական ամսագիրը։
Ուշ կարիերա
1918 և 1921 թվականների միջև Վույան Ժյուվիզի սյուր Օրժ և Իսի լե Մուլինո օդանավակայաններում ստեղծել է երկու փորձարարական ուղղաթիռներ։
Ժառանգություն
Վույի մեկ այլ գյուտը ներքին այրման շոգեգեներատորն էր, որը կարող էր շատ բարձր ճնշում առաջացնել՝ ավելի քան 100 ատմ (10 ՄՊա), որն օգտագործվում է ջերմային էլեկտրակայաններում։
1946 թվականի մայիսի 27-ին Վույան դարձավ Ռումինիայի ակադեմիայի պատվավոր անդամ։
Տրայան Վույայի անվան միջազգային օդանավակայանը (Timişoara International Airport Traian Vuia) (TSR), Ռումինիայի մեծությամբ երկրորդ (այլ տվյալներով՝ երրորդ) օդանավակայանը կրում է նրա անունը։
Արիզոնա Կոյոտիս
Ակումբն հիմնադրվել է 1971 թվականի դեկտեմբերի 27-ին որպես «Վինիպեգ Ջեթս» և հանդես եկել Հոկեյի աշխարհի ասոցիացիայում (WHA), որի փակումից հետո 1979 թվականի հունիսի 22-ին սկսում է հանդես գալ Հոկեյի ազգային լիգայում։ 1996 թվականին «Ջեթսը» տեղափոխվում է Ֆինիքս և ստանում «Ֆինիքս Կոյոտիս» անվանումը։ 2014 թվականին թիմը վերանվանվում է «Արիզոնա Կոյոտիս» ։
Արտաքին հղումներ
Կատեգորիա:Հոկեյի ազգային լիգայի (NHL) ակումբներ
(2998) Բերենդեյա
Միջին հեռավորությունը Արեգակից կազմում է 2,423025 ա. մ., առավելագույնը մոտենում է 1,9495 ա. մ. հեռավորության վրա և հեռանում 2,8965 ա. մ. ։ Արեգակի շուրջ մեկ ամբողջական պտույտ է կատարում 1377,64 երկրային օրվա ընթացքում, իր ուղեծրով շարժվելով միջինում 0,261317 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,07° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սան Ֆելիպեի ամրոց (Լոս Էսկուլյոս)
Սան Ֆելիպեի ամրոց (Castillo de San Felipe), ամուր ափամերձ բաստիոն՝ տեղակայված Իսպանիայի Անդալուզիա նահանգի Ալմերիայի մարզի Նիխար մունիցիպալիտետի Լոս Էսկուլյոս քաղաքի Էսպարտո բարձունքում (ծածկագիր՝ AL-CAS-153)՝ Կաբո դե Գատա ազգային զբոսայգու ներսում (Parque Natural de Cabo de Gata), ծովի մակարդակից 8 մետր բարձրության վրա ։
Պատմություն
Ամրոցը կառուցվել է 1771 թվականին, Իսպանիայի թագավոր Կարլ III-ի օրոք՝ որպես ափամերձ պաշտպանական համակարգ։ Վերականգնվել է 1991 թվականին, մուտքն ազատ է, գտնվում է բարեկարգ վիճակում։ Գտնվում է Անդալուզիայի տարածաշրջանային կառավարման ենթակայության ներքո ։
Պահպանում
1993 թվականի հունիսի 22-ից կառույցն ընդգրկվել է Իսպանիայի մշակութային ժառանգությունների ցանկում (Bien de Interés Cultural) : Համաձայն 1949 թվականի ապրիլի 22-ի պաշտպանության ընդհանուր հռչակագրի և 1985 թվականի հունիսի 25-ի/Օրենք 16-ի՝ (BOE N 155, հունիսի 29, 1985) ընդգրկված է Իսպանիայի պատմական ժառանգությունների ցանկում ։ Անդալուզիայի տարածաշրջանային կառավարումը հատուկ ճանաչում է շնորհել Անդալուզիայի տարածաշրջանի ամրոցներին 1993 թվականին։
Արտաքին հղումներ
Կատեգորիա:Անդալուսիայի ամրոցներ Կատեգորիա:Նիխար
Չենտրակե
Չենտրակե (Centrache), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 495 մարդ, բնակչության խտությունը կազմում է 71 մարդ/կմ²։ Զբաղեցնում է 7 կմ² մակերես տարածք։
Փոստային ինդեքսն է՝ 88060։ Հեռախոսային կոդը՝ (+39) 0967։
Սուրբ Օնուֆրին համարվում է բնակավայրի հովանավոր սուրբը։ Տոնակատարությունը հունիսի 12-ին է։
Ժողովրդագրություն
'''Բնակչության թվաքանակի փոփոխությունները.
Ստի հայտնագործումը
Ստի հայտնագործում (The Invention of Lying), ամերիկյան ֆանտաստիկ ֆիլմ։
Սյուժե
Ֆիլմի գործողությունները կատարվում են մի աշխարհում, որտեղ սուտ ընդհանրապես գոյություն չունի։ Մարդիկ միշտ ասում են այն, ինչ մտածում են։ Այդ երկրում գովազդը ոչինչ չի չափազանցնում, իսկ գեղարվեստական ֆիլմերը պարզապես պատմական իրադարձությունների ստույգ նկարագրություններ են, որ կարդում են էկրանի առաջ։
Ֆիլմի գլխավոր հերոսը Մարկ Բելիսոնն է՝ սցենարիստ, ում բոլորը համարում են անհաջողակ։ Նույն կարծիքին է նաև Աննա Մաքդուգլասը, ով համաձայնել է ժամադրության գնալ Մարկի հետ։
Հաջորդ օրը Մարկին ազատում են աշխատանքից որպես ամենաանհաջողակ աշխատակցի։ Նա պիտի վճարի բնակարանի վարձը, բայց իր բանկային հաշվին կա ընդամենը 300 դոլար։ Մարկը գնում է բանկ ու հանկարծ որոշում ասել, թե իր հաշվին կա 800 դոլար։ Այդ աշխարհում, որտեղ ոչ ոք չի ստում, վստահում են Մարկին՝ մտածելով, թե համակարգիչն է սխալ։ Մարկն ստանում է իր ասած գումարը։